NASTA PILDIRAAMAT
Tere!
Täna oleme ühes majas, olen natuke juba valmis joonistanud.
Seal on aken ja pink.
Asetame pingile istuma meile juba tuttava Jeesuse.
Lugu toimus suures majas, kuhu oli palju rahvast kokku kutsutud.
See oli pidulik õhtusöök, kuhu Jeesuski oli kutsutud.
Toit oli väga hea, inimesed vestlesid omavahel.
Kõik tundsid end hästi mõnusalt.
Peol oli ka Maarja.
Maarja oli Laatsaruse õde.
Laatsarus oli see mees, kelle Jeesus surnuist üles äratas.
Missugune ime!
Laatsarus oli surnud ja Jeesus äratas Jumala väega ta surnuist üles.
Maarja oli väga tänulik Jeesusele, et ta vend oli uuesti ellu ärganud.
Peole oli tulnud Maarja ja ka ülejäänud Laatsaruse pere.
Maarja mõtles, kuidas ta saaks oma tänu Jeesusele väljendada.
Lisaks Laatsaruse ellu äratamisele, oli Jeesus muutnud ka Maarja elu.
Maarja hakkas uskuma Jeesusesse ja Tema õpetusse.
Jumal oli muutnud Maarja südame.
Maarja ei meeldinud enne kellelegi.
Tal polnud ühtki sõpra.
Nüüd oli ta muutunud.
Kui Jeesus sõi ja rääkis teistega, mõtles Maarja:
"Kuidas ma küll saaksin Talle oma tänu väljendada?"
Maarja oli juba tänanud Jeesust mitmeid kordi,
ja öelnud: "Sa oled nii tähtis. Oled muutnud mu elu."
Maarja tahtis veel kord oma tänulikkust väljendada.
Maarja mõtles, mis asi on talle kõige väärtuslikum?
Talle meenus lõpuks, et oli kunagi varem saanud
väga väärtusliku kingituse, mida oli kaua aega alles hoidnud.
Kingitus oli alabasteranumas.
Alabaster on vääriskivim.
Selle alabasteranuma sees, mida pildil näete,
oli väga-väga kallis lõhnaõli taoline hästilõhnav salv.
Maarja oli seda anumat kaua aega alles hoidnud,
sest ta teadis, et anum ja selle sisu on väga väärtuslikud.
Maarja mõtles, et nüüd saab ta seda Jeesuse heaks kasutada.
Keegi ei märganud, kui Maarja anumat toomas käis.
Maarja põlvitas Jeesuse ette, nagu te pildil näete.
Ta võidis kalli lõhnasalviga Jeesuse jalgu ja pead.
Samas nuttis Maarja rõõmust ja tänutundest Jeesuse vastu.
Ta ütles: "Jeesus, oled nii hea. Muutsid mu elu ja äratasid Laatsaruse.
Olen sinule nii tänulik."
Piibel räägib, et Maarjal olid väga pikad juuksed.
Maarja kuivatas oma juustega Jeesuse jalgu.
Juuksed olid rätiku asemel.
Jeesus õnnistas Maarjat, nagu pildiltki näete ja ütles:
"Maarja, sulle on kõik su halvad teod andeks antud."
Maarjale tegid meelehärmi teod, mida ta kunagi oli teinud.
Peosaalis oli palju rahvast koos,
kuid tasapisi hakkasid nende ninad aroomi tundma.
"Mis siin lõhnab?
Küll on hea lõhn! Kust see lõhn tuleb?"
Mõned võõrad tundsid ära,
et see lõhnasalv on hindamatu väärtusega.
"Kes küll tahtis seda kasutada?
Kas siin on keegi väga rikas, kes võis seda kasutada?"
Inimesed hakkasid kogunema Jeesuse ja Maarja ümber,
sest nad mõistsid, et lõhn tuleb nende juurest.
Kas arvad, et inimesed seda nähes rõõmustasid?
Ei. Mõned hoopis hurjutasid:
Miks Maarja raiskab nii kallist salvi Jeesuse jalgadele?
Palju targem oleks olnud see maha müüa ja raha vaestele anda.
Need, kellele Maarja ei meeldinud,
ei mõistnud, kuidas Jeesus lubas Maarjal nii rumalalt käituda.
Selliselt juustega kuivatada.
See pole sobilik tegu nii uhketel õhtusöökidel.
Kui Jeesus on tulnud taevast
ja ta on Püha Jumal, siis kuidas saab niimoodi teha?
Tasapisi kogunes suur hulk külalisi Maarja ja Jeesuse ümber.
Enamik rahvast oli hirmunud selle olukorra pärast.
Kuid Jeesus oli nagu ikka, täis headust, armastust ja õrnust.
Jeesus ütles, et Maarja tahtis väljendada armastust ja tänulikkust.
Selles ei ole midagi halba.
Maarjale on kõik patud andestatud.
Ta on muutunud naine.
Te kõik hakkate teda rohkem armastama kui kunagi varem.
Sellest loost on meil õppida,
et oleme Jeesusele tänulikud kõige hea eest, mis meil on.
Jeesus hindab meie tänulikkust.
Kui sa vahel mõtled, mille eest tänada Jeesust,
tea, et Jeesusele meeldib väga, kui sa teed head teistele.
Me ei saa teha, mida Maarja tegi, Jeesus pole siin maa peal nagu siis.
Sa võid tänulikkust väljendada, kui praegu teed midagi head
mõnele oma sõbrale, õele, vennale, emale või isale.
Nastale meeldib kui teda sügatakse, eks?
Ütleme nüüd: "Tšau!"
Tšau, näeme järgmine kord!
Tõlge: Mare Peterson